แรงขายหุ้นขนาดใหญ่กด SET ปิดลบ 6.25 จุด ฟากโบรกฯ แนะเข้าซื้อสะสม
แรงขายหุ้นขนาดใหญ่กด SET ปิดลบ 6.25 จุด ฟากโบรกฯ แนะเข้าซื้อสะสม โดยดัชนีปิดตลาดวันนี้ ที่ระดับ 1,827.35 จุด ลบ 6.25 จุด หรือ 0.34% มูลค่าการซื้อขาย 5.73 หมื่นล้านบาท
2 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,827.35 จุด ลบ 6.25 จุด หรือ 0.34% มูลค่าการซื้อขาย 5.73 หมื่นล้านบาท
10 หุ้นกดดัชนีวันนี้

ด้านนายกัณฑรา ลดาวัลย์ ณ อยุธยา นักวิเคราะห์บล. ฟินันเซีย ไซรัส เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้ปิดลบเนื่องจากยังไม่มีปัจจัยใหม่ๆ เข้ามาหนุนตลาดฯ โดยในช่วงเดือน ก.พ. ถือเป็นช่วงของการประกาศงบฯ ไตรมาส 4/60 ของบริษัทจดทะเบียน จึงคาดว่าอาจจะมีปรากฎการณ์ “sell on fact” เกิดขึ้นตามมา
ส่วนแนวโน้มตลาดหุ้นไทยในสัปดาห์หน้า คาดว่าตลาดหุ้นจะแกว่งตัวอยู่ในกรอบ 1,800-1,840 จุด โดยประเด็นที่น่าจับตาในช่วงนี้คือการประกาศงบฯ ไตรมาส 4/60 ของบริษัทจดทะเบียน ขณะเดียวกันมองว่าในช่วงนี้อาจจะมีการขายทำกำไรออกมาในหุ้นขนาดใหญ่ จึงมองว่าเป็นโอกาสที่จะเข้าไปซื้อสะสม เนื่องจากคาดว่าตลาดหุ้นไทยมีแนวโน้มจะปรับตัวขึ้นแรงถึง 1,900 จุด ภายในปีนี้
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,947.16 ล้านบาท ปิดที่ 508 บาท เพิ่มขึ้น 4 บาท
BANPU มูลค่าการซื้อขาย 3,124.82 ล้านบาท ปิดที่ 21.80 บาท ลดลง 0.70 บาท
PTTGC มูลค่าการซื้อขาย 1,462.11 ล้านบาท ปิดที่ 95 บาท ลดลง 1.25 บาท
PTTEP มูลค่าการซื้อขาย 1,361.08 ล้านบาท ปิดที่ 122.50 บาท เพิ่มขึ้น 1 บาท
IVL มูลค่าการซื้อขาย 1,353.44 ล้านบาท ปิดที่ 55.50 บาท ราคาไม่เปลี่ยนแปลง
ตลาดหุ้นเอเชีย
